לפנינו יומיים שיוקדשו לקורק וסביבותיה. נעגון בסמוך לעיר קורק, בעיירה קוב, אשר שימשה נמל מוצא למהגרים האיריים בעיקר בתקופת הרעב הגדול. נדרים לכיוון חצי האי קרי. נבקר בעיירת המוצא לטבעת קרי-קילרני(Killarney),נטייל בפארק הלאומי קילרני בו שלושה אגמים וצמחייה נפלאה, נערוך ביקור במפל טורק (Torc fall),נראה את בית מקרוס ונטייל בגנים המרהיבים.ניסע לכיוון טירת בלארניBLARNEY מהמאה ה-16 ונטייל בגני הטירה המרשימים והמטופחים. נמשיך לעיירה קינסל, מרכז הגסטרונומיה האירית, היושבת בפתחו של נהר בנדון. נראה את מבצר צ’ארלס, המהווה דוגמה נפלאה למבצר כוכב ונהלך בסימטאות העיירה. לינה באוניה.